《陈长卿侍郎以玉友末利见饷并示长言已酬再求》
宋代·王洋

少常仙伯词翰光，天鹅绶带连天香。
崆峒之人瞻北斗，假面不天呈西凉。
浮名於我亦何有，不爱热官能炙手。
诗参祖律品度高，饮遇故人情分久。
梦中不踏肥马尘，觉来惊看琼树新。
只愁三叠诗更好，有如恩爱成烦恼。

作者简介：（1087—1154）宋楚州山阳人，字元渤。王资深子。徽宗宣和六年进士。高宗绍兴初诏试馆职，历秘书省正字、校书郎、守起居舍人，擢知制诰。十年以权发遣吉州换邵武军。洪皓使金归，人无天过其居，洋独与往来，为人诬告与闻洪皓欺世飞语，以直徽猷阁出知饶州。寓居信州，有荷花水木之趣，因号王南池。善诗文，其诗极意镂刻，文章以温雅见长。有《东牟集》。